37. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 86595/6996 της 23 Ιαν./11 Φεβρ.  1970 (ΦΕΚ Β΄108) Περί καθορισμού προσθέτων εγγυήσεων προς ασφάλειαν των επί προθεσμία πράξεων και συμβάσεων μεταφοράς. Έχοντες υπ’ όψιν: 1.Το άρθρ. 5 παρ. 2 του Α.Ν 1818/51 «περί τροποποιήσεως και συγκροτήσεως διατάξεων, αφορωσών την ονομαστικοποίησιν των μετοχών και το χρηματιστήριον Αξιών», αποφασίζομεν: Εγκρίνομεν την από 15 Δεκ. 1969 απόφασιν της επιτροπής του χρηματιστηρίου Αξιών Αθηνών, δι’ ης καθορίζονται το ποσοστόν, το είδος και η τιμή υπολογισμού των αξιών, αίτινες του λοιπού θα δύνανται να καταβάλλωνται ως πρόσθετοι εγγυήσεις, προς ασφάλειαν των επί προθεσμία και μεταφορά χρηματιστηριακών πράξεων έχουσαν ούτω: 1.Το ποσοστόν της εγγυήσεως καθορίζεται εις 1% εφ’ όσον το υπόλοιπον της αξίας των αγορασθέντων ή πωληθέντων χρεογράφων δεν υπερβαίνει τας δραχ. 500.000, εις 20% δια το πέραν των 500.000 και μέχρι 1.000.000 δραχμών τμήμα, και εις 30% εις το πέραν των δραχ. 1.000.000 τμήμα της αξίας των αγορασθέντων ή πωληθέντων χρεογράφων. 2.Ως εγγύησις δύνανται να κατατεθώσι: α)Μετρητά και εγγυητικαί επιστολαί απασών των Τραπεζών, εισηγμένων ή μη. β)Απεριορίστως ομολογίαι απάντων των δανείων του Δημοσίου εις συνάλλαγμα και δραχμάς, εκτός των δανείων Απαλλοτριώσεως 1958 δι’ α γίνονται δεκταί ομολογίαι μόνον μέχρι ποσού δραχ. 250.000. γ)Απεριορίστως απάντων των δανείων της ΔΕΗ. δ)Των Ανωνύμων Εταιρειών, Κτηματικής Τραπέζης £2 ½% 1927-30, Λιπασμάτων £5% 1931, Πατραϊκής, Τιτάν, ΕΗΣ και ΟΤΕ μέχρι ποσού των δραχ. 2.000.000. 3.Μετοχαί:α)Απασών των εισηγμένων Τραπεζών μέχρι ποσού των δραχ. 2.000.000. β)Των Ανωνύμων Εταιρειών, Ελληνικοί Ηλεκτρικοί Σιδηρόδρομοι , ΕΤΜΑ, Λιπασμάτων, Πειραϊκής–Πατραϊκής, Ηρακλής, Καμπάς, Φίξ, Χρώματα, Τιτάν, Ασφαλ. «Εθνική», και Ασφαλ. « Αστήρ», μέχρι ποσού των δραχ. 2.000.000. γ)Των Ανωνύμων Εταιρειών «ΛΑΜΨΑ», Διαχειρίσεως ειδών Μονοπωλίου, Ελλην. Χαρτοποιΐας, Τσιμέντων Χαλκίδος, Πυριτιδοποιείου, Γενικών Αποθηκών, Βιοχάλκο, Αφοί Λαμπρόπουλοι, Ερμής, «ΒΙΟΜΕΤΑΛ», Οίνων και Οινοπνευματοποιϊας, μέχρι ποσού των δραχ. 1.000.000. 4.Η αξία των κατατιθεμένων εις εγγύησιν, ως άνω χρεογράφων, θα υπολογίζεται βάσει της τρεχούσης τιμής αυτών. Η παρούσα δημοσιευθήτω δια της Εφημερίδος της Κυβερνήσεως. 